《兰室为隐君子题》
明代·龚敩

一别灵均九畹荒，高名千载为谁芳。秋花亚佩琼琚冷，晓气穿帘雨露香。

似有閒情依涧谷，那无清梦到沅湘。半年有个同心友，与尔同登鲁叟堂。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。